  Виталий Пронин «Удмурт Кенешлэн» 2 кылын вераськись нылпиос понна радъяськись «Билингва» проектэз утӥз 1 миллион 727 сюрс манет. «Билингва» проект 2015-тӥ арысен ужа ни.«Билингва» проект 2015-тӥ арысен ужа ни. Грант чотын вуэм уксё кутэмын луоз ужрадъёс ортчытъянэз азьланьтонэ, отчы городысь анай-атайёс нылпиосынызы ӵош люкаськылозы. Проектлэн ужпумез - пиналъёсты кык кылын - удмурт но ӟуч - вераськыса будэтон.Анай-атайёс но пиналъёс понна радъяськылӥзы пӧртэм семинаръёс, тренингъёс, соосын ужалозы психологъёс но мукет ӧнерчиос, занятиос ортчылозы кызьы ӵошен, озьы ик нимаз: анай-атайёслы но пичиослы. Та пумиськонъёсын нылпиос шудонъёс но сценкаос пыр мургес тодматско удмурт кылэн, культураен, литератураен, историен, нош анай-атайёссы тодо, кызьы тэшкылиоссэс анай кылынызы вераськытыны, со понна кыӵе амалъёсты кутоно.Вераны кулэ, Россиысь Президентлэн грантъёсызлэн фондысьтыз шаерысьтымы 25 огазеяськонъёс утӥзы 44 миллион 677 сюрс манет. Удмурт огазеяськонъёс пӧлысь, «Удмурт Кенеш» сяна,  «Шунды» огазеяськонлэн но проектэз вормиз. «Шудком: дышетӥськом шудыса» малпан понна висъямын 2 миллион 874 сюрс 755 манет.Елена Рябина Туспктӥз Татьяна Волкова  